11. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ55/1101 της 24/31 Αυγ. 1999 (ΦΕΚ Β΄ 1683) Αναπροσαρμογή του ανωτάτου ορίου του εφάπαξ βοηθήματος που χορηγεί ο Κλάδος Πρόνοιας του Ταμείου Συντάξεων Εφημεριδοπωλών και Υπαλλήλων Πρακτορείων στους ασφαλισμένους Εφημεριδοπώλες και Υπαλλήλους Πρακτορείων. Το προβλεπόμενο από την παρ. 3 του άρθρ. 8 του Κανονισμού Πρόνοιας του Ταμείου Συντάξεων Εφημεριδοπωλών και Υπαλλήλων Πρακτορείων ανώτατο όριο του εφάπαξ βοηθήματος, που καταβάλλεται στους ασφαλισμένους Εφημεριδοπώλες και Υπαλλήλους Πρακτορείων, όπως έχει καθοριστεί με την Υ.Α Φ./55/1980/23.12.99 (Β΄ 1318) αυξάνεται κατά ποσοστό 5%, ήτοι καθορίζεται στο ποσό των 13.577.025 δρχ. Η ισχύς της απόφασης αυτής αρχίζει ένα έτος πριν από τη δημοσίευση του παρόντος και πάντως όχι πριν από την 1.1.1999. 